Odense Adresse-Contoirs Efterretninger, 1843-08-28
Den 3 Marts, Fra Magistraten var indsendt en Skrivelse fra Capitain Chr. Hansen, Kammerherre v. Abrahamson, og Klædefabriqveur Brandt, hvori de, som udnævnte til i Forbindelse med Veimesteren at varetage det Fornødne i Henseende til Ombygningen af Møllebro, meddeele Communalbestyrelsen, at de endnu befinde sig uden Opfordring til at træde sammen med Veimesteren i det nævnte Øiemed, og at det, skjøndt Ombygningen først skal skee til næste Aar, maa ansees nødvendigt, snarest muligt at gjøre en Begyndelse, da endeel Forarbeider, der efter Sagens Natur rimeligviis ville medtage længere Tid, forinden maae være tilendebragte. Ligesom Repræsentationen maatte deele Magistratens Anskuelse, at det formeentligen vil være afhængigt af Jngenieurcorpsets Arbeidsplan, naar Forhandlingerne om Møllebroes Ombygning kunne tage deres Begyndelse, saaledes maatte den ogsaa erkjende Ønskeligheden af, at disse ikke udsættes for længe, og idet den derfor anmodede Magistraten om at tilstille Veimesteren ovennævnte Skrivelse, henstilledes det til den, hvorvidt den maatte finde det passende ved samme Leilighed tillige at udtale hiint Ønske. - Nogle andre Sager toges under foreløbig Behandling, og tvende overgaves til Markkommitteens Betænkning. Den 10 Marts. Det 6te Dragonregiment havde i Skrivelse til Jndqvarteringscommissionen forlangt sig manglende Magazinleilighed til alle 1 Eskadroner anviist inden 1 April for et Qvantum af circa 2000 Tdr. Havre og 11,000 Lpd. Høe og Halm, og igjennem Magistraten var det communiceret Repræsentationen, at Jndqvarteringscommissionen havde formeent, at det til Besparelse for Communen vilde være rigtigst at leie de fornødne Magazinleiligheder maanedsviis. Repræsentationen indstillede derimod til Magistraten, at Bygnings committeen maatte bemyndiges til, for denne Gang at leie de nødvendige Localer paa 3 Maaneder, og at Regimentet maatte anmodes om, at disse Localer, som saaledes leies extraordinairt, tømmes førend de allerede tidligere leiede Localer, for at de kunde være rommede førend 1 Juli d. A. (bifaldt af Magistraten i Skr. af 21 Marts). - Det overdroges Formanden og Viceformanden at forfatte Udkast til en understøttende Erklæring paa et Andragende fra Odense Handelslaug til Directionen for Nationalbanken angaaende Oprettelse af en Filialbank i Odense, samt Chr. Hansen og S. Hansen ligeledes at forfatte Udkast til en Betænkning over Brandcorpsets Erklæring i Sagen vedkommende den paatænkte Natte=Brandvagt. Den 16 Marts. (Fælledsmøde med Magistraten). Forbindelse med Bestyrelsen af Jndrolleringsfondet toges Beslutning angaaende adskillige Ansøgninger om Fritagelse for borgerlig Militairtjeneste imod Recognition. To af Ansøgerne indstilledes til Afgang imod en Recognition af 300 Rbd. hver, To for 200 Rbd. hver, Een for 50 Rbd. og To uden Recognition. Den 17 Marts. Overeensstemmende med den af Chr. Hansen og S. Hansen afgivne Betænkning i Brandsagen (see 10 Marts) tilmeldte Repræsentationen Magistraten, at Man ikke kunde være enig med Brandcorpset i, at Graabrødre Sprøite skulde anvendes til den stadige Brandvagt, da man antog, at den ikke dertil er hensigtsmæssig indrettet, og som henhørende til Hospitalet, staaer paa et mindre passende Sted; derimod formeente man, at en ny og med Hensyn til det specielle Øiemeed hensigtsmæssig indrettet Sprøite burde anskaffes og placeres saa nær ved Hovedvagten som muligt, enten i St. Knuds Kirkes Sprøitehuus eller og i et eget Sprøite skuur, som kunde indrettes i Borgerskolens Gaardsplads nærmest Vagten med Indgang i Gaardens Muurhegn, hvilket Skuur kunde indrettes med en ubetydelig Bekostning. Tillige indstilledes at lade en passende Sprøite, til en Priis af 250 Rbd., forfærdige hos herværende Mecanicus Hansen, og at Communalbestyrelsen lod dette Arbeide besørge ved dertil udvalgte Mænd, saaledes at Sprøiten i sin fuldkomne Orden derefter kunde overleveres Brandcorpset. - Følgende af Magistraten forfattede Udkast til Skrivelser til det kgl. danske Cancellie, overeensstemmende med tidligere tagne Beslutninger, bleve gjennemgaaede og expederede: a) om at erholde Bidrag, eller Laan, rentefrit eller paa taalelige Vilkaar til Ombygning af den saakaldte Provstegaard for i det mindste den halve Styrke og Skolesættet af det her garnisonerende Dragonregiment; b) betræffende, at Qvarteerpengene til de herværende Officerer, som ere ansatte til Tjeneste ved den fyenske og jydske Generalcommandostab, samt til Brigadegeneralen og de ved hans Stab ansatte Officerer og betiente, maatte reparteres paa de Kjøbstæder, som ere beliggende respective i Generalcommandoens eller Brigadens Distrikter.